Baixada generalitzada de les temperatures arreu del país\nDiumenge, 26 d'agost de 2018\nZapatero demana al PP i Cs que la defensa a Llarena no sigui un element de "confrontació"\nL'expresident del govern espanyol José Luis Rodríguez Zapatero ha demanat al Partit Popular i Ciudadanos que un tema "tan delicat" i amb un vessant "tan jurídic" com la defensa del magistrat del Tribunal Suprem Pablo Llarena no es converteixi en un element de "confrontació política".\nFerit greu un parapentista després d'accidentar-se a Àger\nUn parapentista de 42 anys ha resultat ferit greu aquest diumenge a la tarda després d'accidentar-se en una zona de difícil accés del Montsec d'Ares, dins del municipi d'Àger (Noguera).\nLa militància del PSC de Lleida vota aquest dilluns el candidat per rellevar Ros\nL'alcaldessa en funcions de Lleida, Montse Mínguez, i el primer secretari del PSC a la ciutat i segon tinent d'alcalde de la Paeria, Fèlix Larrosa, encaren amb "tranquil·litat "i "responsabilitat" la jornada de votació d'aquest dilluns de la qual sortirà escollida la persona que prendrà el relleu d'Àngel Ros al capdavant de l'Ajuntament.\nMor el dramaturg Neil Simon, autor de ‘L'estranya parella’\nEl dramaturg nord-americà Neil Simon, autor de comèdies d’èxit a Broadway portades posteriorment al cinema, com L’estranya parella i Descalços pel parc, ha mort aquest diumenge a l’edat de 91 anys, segons ha comunicat el seu agent, Bill Evans.\nLambán, concís sobre Sixena: “Un català va arrencar les pintures”\nEl president de l’Aragó, Javier Lambán, el mateix que aquesta setmana va afirmar que el president de la Generalitat, Quim Torra, “no representa Catalunya”, va visitar dissabte el monestir de Santa Maria de Sixena, epicentre del llarg litigi entre Aragó i Catalunya per l’art sacre.\nMontilivi rep el Madrid amb llaços grocs\nDia especial per a Girona i també per al club de la ciutat. Dia per rebre el temut Reial Madrid i les seves estrelles, però també amb el record de l'última victòria al fortí de Montilivi.\nCremen dues furgonetes a l'exterior d'una fàbrica a Manresa\nCremen dues furgonetes a l'exterior d'una fàbrica a Manresa, al costat de la c-1411b. Hi treballen 3 dotacions #bomberscat pic.twitter.com/vkMOKYA74O\n— Bombers (@bomberscat) August 26, 2018\nLa plataforma 'Sí a l'autovia A-7' reclama el desdoblament "immediat" de l'N-340\nLa plataforma 'Si a l'autovia A-7' reclama el desdoblament "immediat" de l'N-340, del tram d'uns set quilometres fins a Torredembarra.\nPuigdemont: "El conflicto más importante de nuestro tiempo es la autodeterminación"\nEl president a l'exili, Carles Puigdemont, ha intervingut aquest diumenge a la tarda a Escòcia al fòrum internacional de diplomàcia Beyond Borders.\nDetingut un home per una falsa amenaça de bomba en un vol Palma-Estocolm\nLa Guàrdia Civil ha detingut aquest divendres a Alcúdia un home de nacionalitat sueca per una falsa amenaça de bomba en un avió que s'ha enlairat des de l'aeroport de Palma cap a Estocolm.\nPedro Sánchez a la defensiva, anuncia la contractació d'advocats per a Llarena\nEl president espanyol Pedro Sánchez ha anunciat que ha contractat un despatx d'advocats a Bèlgica per defensar el magistrat del Tribunal Suprem i principal instructor de la causa general contra l’independentisme, Pablo Llarena.\nBoye recorda la sentència que va "condemnar civilment a quasi tots els jutges" del Constitucional\nNo sé por qué pero justo hoy se me vino a la cabeza la Sentencia del Supremo, de 23 de enero de 2004, por la que condenaron civilmente a casi todos los jueces del Constitucional... y ahí lo dejo\n— Gonzalo Boye (@boye_g) August 26, 2018\nL'home identificat per agredir una dona al parc de la Ciutadella nega motius polítics\nL'home identificat pels Mossos d'Esquadra per haver agredit una dona al parc de la Ciutadella de Barcelona assegura que va ser "una baralla" per motius de civisme i no per causes polítiques.\nPuigdemont, des d'Escòcia: "Mai suspendré la Declaració d'Independència del 27 d'octubre"\nThank you @BeyondBorders__ #CatalanRepublic #FreeTothom pic.twitter.com/tPS37EN1Bm\nEl conseller Rull: "Gràcies pels dos pilars d’avui a Lledoners per reclamar la nostra llibertat"\nGràcies @CDTerrassa i @bordegassos pels dos pilars d’avui davant de Lledoners per reclamar la nostra llibertat; una llibertat enlairada amb els vostres castells i forta com la vostra pinya. #FreeTothom pic.twitter.com/uuqn6tie9J\n— Josep Rull i Andreu (@joseprull) August 26, 2018\nPedro Sánchez a la defensiva: “L’executiu ha actuat amb total diligència” en el cas Llarena\nEn diumenge i a mitja tarda el Govern espanyol ha reaccionat a la defensiva en el cas Llarena davant la tempesta que li cau a sobre per haver, suposadament, abandonat a la seva sort al magistrat del Tribunal Suprem i principal instructor de la causa general contra l’independentisme, Pablo Llarena.\nRetencions a l'A-2 al Bruc en direcció Lleida a causa d'un accident\nUn carril tallat a l'A-2 al Bruc Lleida a causa d'un #accident @transita2 pic.twitter.com/a3VU21pHpY\n— Trànsit (@transit) August 26, 2018\nMor ofegat un home de 70 anys a Formentera\nSocorristes de Formentera, en col·laboració amb la Guàrdia Civil, han trobat aquest diumenge el cos d'un home de 70 anys, ofegat en el Caló d'en Trull, a prop de Cala Saona, a Formentera.\nCancel·lat el Gran Premi del Regne Unit de MotoGP\nEl Gran Premi del Regne Unit queda cancel·lat. Aquesta és la decisió que s'ha pres després de la constant pluja durant les últimes hores al circuit de Silverstone.\nDiumenge de núvols, ruixats i ambient fresc\nAl llarg de les últimes hores hem tingut un temps poc estiuenc, amb molts núvols, alguns ruixats i un ambient més fresc. Aquí un recull de les fotografies que ens heu fet arribar. #meteocat pic.twitter.com/H6kFf7Gde7\n— Meteocat (@meteocat) August 26, 2018


Una de les últimes activitats que vam poder fer a l’ICAC abans del tancament, va ser la VII edició del Seminari Epigrafia i Societat a Tàrraco, que coordina Diana Gorostidi (URV-ICAC) en el marc de l’assignatura Fonts textuals per a la recerca històrica. Epigrafia i papirologia del màster interuniversitari en Arqueologia Clàssica (URV-UAB-ICAC).\nJa fa set anys, doncs, que des del màster es prepara aquest seminari, amb l’objectiu d’apropar als i les estudiants la recerca activa en fonts i epigrafia, de la mà de joves investigadors i investigadores que estan en els primers estadis de la seva carrera investigadora.\nEn aquest cas, va anar a càrrec d’Ada Lasheras, que ens va parlar de la relació metodològica entre arqueologia i fonts escrites i presentà alguns estudis de cas, amb una sessió titulada «Per a una mirada social de la materialitat arqueològica a través de les fonts escrites». Els estudis de cas que va presentar foren:\nLa medicina a l’Antiguitat tardana\nEl transport de cavalls pels ludi circenses\nL’anàlisi de les fonts escrites és fonamental, en els estudis arqueològics. Ens aporta informació realment valuosa per a comprendre els fenòmens socials, els quals sovint són difícils de copsar només a través de la realitat material.\nTal com va exposar Lasheras, la introducció de la perspectiva de gènere en l’estudi exhaustiu de les fonts textuals ens ha permès conèixer unes dones que es dedicaven professionalment als combats en l’arena de l’amfiteatre: les gladiadores. I a través d’elles, alhora, podem reinterpretar les evidències arqueològiques i tenir una imatge més rica, més àmplia, més complexa, sobre el paper de les dones en l’antiguitat romana.\nLa presència de dones combatents a l’arena de l’amfiteatre va generar una certa controvèrsia perquè, en seguir un comportament que es podia considerar viril, aquelles dones representaven una inversió dels rols de gènere socialment acceptats. No obstant, segons Lasheras existeixen diversos testimonis que confirmen l’existència d’aquestes gladiadores i del caràcter exòtic i excepcional que adquirien els jocs en què participaven:\n[Domicià] oferia constantment espectacles magnífics i sumptuosos, tant a l’amfiteatre com al circ […]. Així mateix, oferia caceres d’animals salvatges, jocs de gladiadors de nit a la llum de les torxes, i no només combats entre homes sinó també entre dones (Suet. Dom. 4, 1).\nPerò potser el testimoni més destacat és un relleu de marbre procedent d’Halicarnàs, del segles I-II dC i conservat al British Museum. Es tracta d’una troballa única en què es representa a dues gladiadores i, a més, se n’indica els noms: Amazon i Aquíl·lia (imatge anterior).\nTambé n’és molt interessant la indumentària, perquè és exactament la mateixa que la dels seus companys masculins. Aquesta dada específica ha resultat fonamental per a la reinterpretació d’una petita estatueta de bronze del segle I dC, conservada al Museu d’Arts i Oficis de Hamburg (Museum für Kunst und Gewerbe) i tradicionalment definida com a atleta. Però, gràcies a les dades aportades per les fonts escrites i per la inscripció d’Halicarnàs, s’ha pogut reinterpretar com la representació d’una gladiadora.\nAda Lasheras és investigadora postdoctoral adscrita a l’Institut Català d’Arqueologia Clàssica i és alumni del màster interuniversitari en Arqueologia Clàssica (URV-UAB-ICAC). Després del màster, va fer també a l’ICAC el programa interuniversitari de doctorat.\nLa seva tesi doctoral, El suburbi portuari de Tarraco a l’Antiguitat tardana (segles III-VIII dC), va ser dirigida pels professors Josep Anton Remolà (MNAT-URV-ICAC) i Joaquín Ruiz de Arbulo (URV-ICAC) i va obtenir la màxima nota (excel·lent cum laude) per part d’un tribunal internacional.\nLa seva recerca està centrada principalment en ciutats i ports tardoantics, amb especial interès per l’urbanisme de les àrees portuàries i les xarxes d’intercanvi del Mediterrani occidental entre els segles III i VIII. En aquesta línia de recerca, ha participat en múltiples congressos, seminaris i reunions de caràcter científic, que han comportat diverses publicacions de projecció internacional.\nTambé ha dedicat part de la seva recerca a la història social i de les dones, amb diverses publicacions especialitzades en aquesta línia de recerca.\nPodeu trobar un llistat complet de les seves publicacions i activitats científiques aquí.\n« La FBBVA concedeix finançament a un projecte del GIAP sobre prospecció arqueològica intel·ligent\nL’ICAC signa l’adhesió a la Declaració de Berlín sobre l’accés obert al coneixement en Ciències i Humanitats »


La 3a Ponent FEST, Fira d'Economia Social i Transformadora de Ponent, celebra una edició digital amb taules rodones sobre els reptes del repoblament rural - Tàrrega Televisió\nHi haurà un cicle de taules rodones sobre cada un dels reptes del 3 al 7 de maig.\nAl mes de juny està previst realitzar un acte presencial de cloenda de la fira.\nLa 3a edició de la Ponent FEST se celebra enguany en format virtual sota el lema “Repoblem-nos la vida”.\nEl fil conductor de la fira aquest any és el repoblament rural i quins són els reptes que ens cal superar i que cal que comencem a donar resposta des del món rural. Aquests reptes són: el repte de l’habitatge, el repte de l’agroecologia, el repte del consum conscient, el repte de l’ocupació laboral de qualitat i el repte de les cures.\nÉs necessari inscriure’s per poder assistir a les taules rodones mitjançant el web: serveis.ponentcoopera.cat/


Havanerus | Havaneres i Cançó de taverna | Noticies: Les Havaneres estan de dol..... l'Anna marxa....\nLes Havaneres estan de dol..... l'Anna marxa....\nQuè difícil es fà trobar paraules per aquest moment....\nEl món de Les Havaneres està de dol......\nEns ha deixat l’Anna, dona del mestre Josep Bastons.\nEm costa fer public un fet tan trist com aquest, però crec, que també hi ha de ser al blog doncs no he trobat cap lloc on adreçar-me per acompanyar en el sentiment al mestre.\nLa intenció, es fer arribar els vostres escrits de suport al mestre Bastons.\nÉs la nostra manera de fer costat, de ser-hi quan cal, i com el bloc solament es nudreix de comentaris, que millor que dedicar un lloc al fet.\nMestre, ja sé que no es gaire aficionat als ordinadors,\ni les noves tecnologies.....\nperò potser, algú li fa arribar les nostres paraules....\nÉs la única manera que tinc de estar al seu costat.\nL’encoratjo a continuar, seguir treballant.\nSom molts els "anònims" que estem al seu costat.\nUna forta abraçada.....\nPublicat per Havanerus a 19:07\nSusanna Alentorn Güixens ha dit...\nRealment és una notícia molt trista. No he parlat mai amb el Josep Bastons, però l'he vist actuar moltes vegades i estic segura que les seves havaneres passaran a la història\nEm sap molt greu, mestre Bastons. L'acompanyo en el seu dolor.\n6 d’abril de 2010, a les 21:01\nNo fa gaire en una cantada vam coincidir amb l'Anna i en Josep, vàrem intercanviar unes paraules... ara, recordo el seu somriure que ja no es tornarà a repetir.\nComparteixo aquest dolor que de ben segur deu sentir el Mestre, i desitjo que el seu treball li serveixi de recer per mitigar aquesta absència. Diuen que el dolor amb el temps desapareix, però el record mai. Josep, el món de l'havanera està al teu costat!.\n6 d’abril de 2010, a les 22:30\nTot i ser una notícia previsible per la gravetat de la situació, esperem que el mestre trobi consol en aquest món nostre de les havaneres. El necessitem.\n7 d’abril de 2010, a les 0:26\nEs diu que mentre el record d'una persona està present en d'altres, aquella persona segueix entre nosaltres. No vaig conèixer a l'Anna, però vull expressar al meu suport i recolzament en aquests durs moments al mestre Josep Bastons. Com va escriure Pere IV: no morirem d'enyorança, ans viurem d'aquesta enyorança. Endavant, mestre!\n7 d’abril de 2010, a les 13:32\nLa mort d’un esser estimat mai ens deixa indiferents, però com diu l’amiga Isabel mentres perduri el record, aquella persona sempre està present.\nÀnims mestre Josep!!!!\n7 d’abril de 2010, a les 13:57\nVaig coincidir en vàries ocasions amb el Mestre Bastons a la Pepa Caneja de Palamós.No sé si anava amb la seva senyora.No la coneixia però ho sento de tot cor.\nDesitjo que el senyor Bastons trobi consol i suport amb tots aquells que l'estimen.\n8 d’abril de 2010, a les 18:49\nJo vaig felicitar al Mestre Bastons l'estiu passat a l'Arbreda en motiu de l'homentage que li van fer.\nUn senyor maquissim i entranyable.\nEl meu meu sincer condol i desitg de que estic ben acotxat per tots els que l'estimen.\n9 d’abril de 2010, a les 10:55\nMestre, sento el què estàs passant; t'entenc molt bé, jo també ho he passat i encara hi estic, intentant omplir el buit.\nVaig conèixer l'Anna a La Bella Lola, una de les vegades que hi vam anar amb l'Andreu; em va semblar una dona intel.ligent, culta i agradable, de les que fan costat però amb llibertat, sense agobiar-te i respectant la teva de llibertat.\nBon viatge a Itaka, Anna...\n25 d’abril de 2010, a les 11:08\nHola Toni, voliem que publiquessis aquestes paraules en el blog, nosaltres no podem entrar-hi de cap de les maneres. moltes gràcies.:\nAl llegir les paraules que heu escri en el blog, arrel de la mort de la meva companya Anna, volia agrair-vos de tot cor l'acompanyament i el carinyo que he sentit al llegirles i donar-vos les gràcies en aquests moments que tots necessitem de l'amistat. Gràcies de nou. Josep Bastons.\n14 de juny de 2010, a les 18:49\nHo heu fet molt bé, heu aconseguit posar el comentari on cal. No crec que volgueu que jo el posi en altre lloc, oi?.\nNo sé qui ets, però pel teu comentari, algú molt a prop al mestre Josep Bastons.\nDarrerament he estat al seu costat un parell de vegades. Una compartint taula, l'altre just a la taula des costat, i del tema n'hem parlat ben poc.\nT'agrairia a poc que puguessis em fessis un correu amb la teva adreça.\nEl meu correu és elcarrasi@gmail.com.\nA la part dreta del bloc veuràs el símbol de "arroba" aquesta "a" que sembla que estigui dins un cercle, doncs si fas click amb el ratolí, et portará directament a escriure'm un correu, així i pel cas en concret, sabré amb qui parlo, si nó, publicament, no et faré cap comentari al respecte sobre l'ecrit (noticia) que ens ocupa.\nEspero que m'entenguis, Moltes gràcies.\n14 de juny de 2010, a les 19:09


La CEOE diu que aquests casos són «puntuals» - Diari de Girona\nLa CEOE diu que aquests casos són «puntuals»\nefe/ddgmadrid 21.11.2015 | 00:00\nEl president de la CEOE, Juan Rosell, va dir ahir que hi ha alguns casos puntuals d'empreses que se'n van de Catalunya a causa del procés sobiranista, però que «no és una cosa generalitzada, ni de bon tros». Preguntat pel trasllat de la seu del grup hoteler barceloní Derby Hotels a Madrid, Rosell va dir que «hi ha moltes empreses que tenen estratègies de futur anant-se'n d'un lloc a un altre», però que «afortunadament» el procés sobiranista «encara no està afectant» el moviment de les empreses. En declaracions als mitjans després de la presentació del Consell Econòmic Marroc-Espanya en seu de CEOE, Rosell va dir que des del punt de vista fiscal no està justificat aquest moviment, ja que l'Impost de Societats depèn de l'Estat i és igual en qualsevol autonomia.\nRosell va dir aquestes paraules en el marc de la trobada que va tenir amb el Rei i una delegació de representants de la patronal marroquina encapçalada per la seva presidenta, l'empresària Meriem Bensaleh Cheqrun, que van acudir al Palau de la Zarzuela al costat de de la resta de directius de la CEOE.\nEl secretari d'Estat de Cooperació, Jesús Gràcia, l'ambaixador d'Espanya a Rabat, Ricardo Díez-Hochleitner, i l'ambaixador del Marroc a Espanya, Fadel Benyain, també van ser presents en la trobada amb els responsables de la Confederació General d'Empresaris de Marroc -CGEM.


Totes les àvies van rebre la seva tradicional rosa\nLes àvies de la residència Els Bons Amics van gaudir d'aquest Sant Jordi de la millor manera: amb la seva rosa! L'alcalde de Seva, Xavier Rierola, i la regidora de Món Rural, Medi Ambient i Educació, Maria Anna Pineda, es van apropar a l'equipament municipal per compartir una agradable estona de la diada amb els avis i les àvies. Mireu que contentes estaven totes amb la seva rosa!\nLes Caramelles de Seva surten a ballar!\nCentenars de sevadans i sevadanes van seguir aquestes cançons populars típiques de Catalunya que celebren la bona nova de la resurrecció de Jesús\nUn any més i com és tradició per Setmana Santa, les Caramelles de Seva van tornar a sortir a ballar! El 21 d’abril ho van fer pels carrers del poble, mentre que el 22 va ser pels voltants de les cases rurals i masies. Centenars de sevadans i sevadanes van seguir aquestes cançons populars típiques de Catalunya que celebren la bona nova de la resurrecció de Jesús.\nL’entitat Caramellaires de Seva va ser l’organitzadora de la ballada d’enguany, que va passar per indrets tan emblemàtics del nostre municipi com la plaça de la Creu, Can Vila, Can Pujades, El Sors, Can Vives, La Sunyera, La Pista, la plaça de l’Església, el Punt del Montseny, La Pedrera, Figarolas, Casa Nova de Figarolas, El Castell del Brull, El Montanyà, Can Rafael, Serradal i la rotonda Pep Bassas.\nVine a celebrar el I Intercanvi de Gent Gran!\nEl 8 de maig la gent gran de Malla visitarà el nostre municipi en una jornada plena d’activitats. Pots inscriure’t fins al 26 d’abril a l’OAC o al 93 812 54 45\nEl 8 de maig Seva acollirà la gent gran de Malla en el I Intercanvi de Gent Gran, un projecte que té com a objectiu promoure intercanvis entre aquest col·lectiu per tal de compartir experiències i al mateix temps donar a conèixer el municipi.\nLa jornada començarà a les 16h amb l’acte de benvinguda, que tindrà lloc a la plaça de la Creu. En aquest punt començarà el recorregut pel nucli històric de Seva i la visita als Jardins dels Sors. A les 17.30h els i les participants visitaran una exposició de manualitats, a càrrec del Taller de treballs manuals. Finalment, se celebrarà el berenar de germanor, a les 18h.\nMés informació i inscripcions del 8 al 26 d’abril a les oficines de l’OAC de l’Ajuntament de Seva o trucant a la Mancomunitat La Plana al telèfon 93 812 54 45. L’activitat és gratuïta.\nEl mentalista David Baró presenta "Nostàlgia" a la Sala Polivalent\nL’espectacle tindrà lloc el dissabte 9 de febrer a les 21.30h\nSi t’agrada el mentalisme i ets d’aquelles persones que es queda bocabadada amb els trucs d’aquests mags, no et pots perdre Nostàlgia, un espectacle del mentalista sabadellenc David Baró, que tindrà lloc el dissabte 9 de febrer (21.30h) a la Sala Polivalent.\nNostàlgia és un viatge per les diferents èpoques de diverses generacions: els nens de la postguerra, els babybomers, els EGB, els mil•lenials i els Z. L’espectacle comptarà amb trucs de telepatia, control mental, hipnosis i prediccions, tot ambientat amb situacions, objectes i músiques d’aquestes generacions.\nLes entrades anticipades tenen un preu de 5 euros i es poden adquirir a l’Ajuntament. També es poden aconseguir el mateix dia a taquilla per 7 euros.\nDavid Baró és mentalista, escriptor, conferenciant i formador de venedors mitjançant tècniques de mentalisme. És considerat un dels millors mentalistes del moment i compta amb el 1r Premi Nacional de Mentalisme 2014 i 4a posició al Premi Mundial Iberoamericà FISM de Mentalisme 2017.\nT’agradaria aprendre a fer puntes de coixí?\nAnima’t amb aquest art tèxtil i vine a les quedades que es fan a la sala Polivalent cada dijous\nA Seva es manté ben viva la tradició de realitzar puntes de coixí i animem a totes i tots els que els cridi l’atenció a que ho provin! Cada dijous de 16 a 19h a la sala Polivalent s’hi fan trobades, per a més informació podeu parlar amb l’Àntònia al telèfon 655173133.\nLa punta de coixí o boixets és un art tèxtil que consisteix a elaborar unes filigranes fines i complexes a partir de l’ús d’un patró de cartolina, fil, boixets, agulles i un coixí. Sembla que té l'origen a Venècia al segle XVI. A Catalunya, la tècnica de la punta de coixí va derivar a partir del segle XVIII en una indústria que va sobreviure fins a mitjan segle XX. A tot el territori s'organitzen trobades de puntaires, moltes d’elles dinamitzades per l'Associació Catalana de Puntaires.\nAquest Nadal arriba a Seva “Coco” i “Els increïbles 2”!\nEl 4 de gener els nens i nenes podran gaudir de la projecció d’aquestes dues pel·lícules a la Sala Polivalent\nL’Ajuntament de Seva continua amb la seva programació cultural durant el Nadal. La pròxima activitat està destinada als nens i nenes del poble i es tracta de la projecció de dues pel·lícules infantils: “Coco” i “Els increïbles 2”. Els dos films es podran veure el divendres 4 de gener a partir de les 16.30h a la Sala Polivalent.\nEn un petit i alegre poble mexicà viu Miguel, un nen de 12 anys que pertany a una família en la que la música està prohibida ja que, fa molts anys, el besavi del protagonista va abandonar a la seva dona per seguir el seu somni de ser músic. Arran d’aquest fet, la família de Miguel sempre ha pensat que la música està maleïda. Tot i això, el protagonista estima la música i vol complir el seu somni de tocar la guitarra, inspirat pel seu cantant favorit de tots els temps, Ernesto de la Cruz. En el matí del Dia de Morts, el jove es veurà embolicat en una fantàstica aventura al costat del seu gos Dante. Tots dos aconseguiran entrar al Món dels Morts, on coneixeran als seus avantpassats, a més d'un esperit amic anomenat Héctor. Amb la festivitat del Dia de Morts com a teló de fons, “Coco” ens traslladarà a aquest món colorit i musical que és una celebració de la vida, de la família, els records i la connexió a través de diverses generacions.\nPel que fa a “Els increïbles 2”, la trama de la pel·lícula se centra en la família Parr i com ells han de lluitar per readaptar-se en la societat com una família normal pel fet que el govern segueix prohibint la lliure activitat d'individus amb poders. Amb el sorgiment d'un nou vilà i l'ocupació de Helen per legalitzar els superherois, la família ha de tornar a operar com herois per salvar al món una vegada més.


Miceneo Palace Scanzano Jonico Itàlia - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Scanzano Jonico.\nVia Provinciale, Nr 2, Scanzano Jonico, Scanzano Jonico, Itàlia, 75020 - Veure al mapa\nAl visitar Scanzano, vosté es sentirà com a casa a Miceneo Palace, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMiceneo Palace ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha recepció 24 hores, instal.lacions per a minusvàl.lids, magatzem d'equipatge, aparcacotxes, servei d'habitacions.\nL'ambient de Miceneo Palace es reflexa en cada habitació. aire condicionat, calefacció, escriptori, mini bar, despertador són només algunes de les comoditats a la vostra disposició. L'hotel compta amb una llista completa de comoditats, com piscina exterior, jardí. Miceneo Palace és la vostra destinació si buscau allotjament de qualitat a Scanzano.\nTots els tipus de viatgers (66) Parelles (25) Viatgers en solitari (18) Famílies amb infants petits (5) Famílies amb infants grans (4) Grups (12)\nAllotjaments a Scanzano Jonico


Situació Urbanística Actual\nQuina és la situació urbanística actual?\nDes de 1995 que s’han iniciat diferents processos a les urbanització, cap d’ells ha finalitzat completament.\nTotes les urbanitzacions d’Olivella, amb excepció de nucli antic i part de Can Milà, tenen alguna mancança urbanística. És a dir, el 96% de les finques d’Olivella no compleixen les condicions de la llei d’urbanisme per a ser considerades solar. Condició prèvia i necessària per a poder obtenir qualsevol llicència per a construir nous edificis.\nQuan un terreny (parcel·la , finca..) es considerat solar per la Llei d’urbanisme\nPer tenir condició de solar, un terreny (parcel.la., finca...) ha d’estar situada en àmbits urbanístics que continguin tots els serveis urbanístics bàsics.\nQuins son els serveis urbanístics bàsics\nSón serveis urbanístics bàsics les xarxes d’abastament d’aigua, de sanejament, de pavimentació de les calçades i voreres, l’enllumenat públic i la dotació d’una xarxa de subministrament d'energia elèctrica.\nQuina legislació urbanística ens afecta?\nLes més importants son:\n• Llei de Urbanisme (DL 1/2010 del 3 de agosto).\n• Reglament de la Llei d’Urbanisme (Decret 305/2006, del 18 de juliol).\n• Reglament de Protecció de la Legalitat Urbanística (Decret 64/2014 del 13 de maig).\n• Ley de Suelo y rehabilitación Urbana (RDL 7/2015, del 30 de octubre).\n• Reglamento de Valoraciones de la Ley de Suelo (RD 1492/2011, del 24 de octubre).\n• Normas complementarias al Reglamento para la ejecución de la Ley Hipotecaria sobre inscripción en el Registro de la Propiedad de actos de naturaleza urbanística (RD 1093/1997, del 4 de julio).\n• Normes Subsidiàries del Planeamiento (4 de marzo de 1992 y 26 de julio de 2006).\nQuè es pot fer per solucionar-ho?\nLa solució d’aquesta problemàtica només pot passar per l’aprovació definitiva d’un NOU PLANEJAMENT MUNICIPAL, solvent i que defineixi clarament les regles. Per aquest motiu, per tal de fer un bon POUM, ajustat a les necessitats, l’Ajuntament hem encarregat a geòlegs, advocats, enginyers i arquitectes, una seguit de documents que analitzin la situació actual i ens facin les millors propostes per dibuixar les solucions de futur.\nQuins passos s’estan fent en relació a aquesta problemàtica\n- S’ha fet un informe amb el recull de les dades i dates més rellevants, de tots els expedients urbanístics/administratius tramitats durant els últims anys a l’Ajuntament.\n- S’han redactat un parell d’informes per l’empresa “NUCLI ADVOCATS SLP” per determinar la legalitat de les llicències d’obres.\n- S’ha redactat un primer informe per part de l’empresa “GEOMODEL SL”, respecte a determinació de la “viabilitat d’eliminar les aigües residuals de les urbanitzacions mitjançant depuradores individuals”.\n- Aquest any s’ha encarregat un nou dictamen a l’empresa “GEOMODEL SL”, respecte a determinar “l’estudi hidrogeològic de la contaminació de les aigües subterrànies i la seva relació amb les depuradores individuals de les urbanitzacions”.\nConjuntament amb la Diputació de Barcelona s’han redactat els següents estudis:\n- S’ha redactat un “Pla Director d’equipaments públics i col·lectius” amb l’objectiu de conèixer les necessitat d’Olivella pels propers 10 anys.\n- S’ha redactat un estudi de les problemàtiques de les residencies en els sectors de baixa densitat.\n- Estudi “Detecció i intervenció en l'habitatge buit” al municipi d’Olivella (conjuntament amb d’altres 10 municipis de la província de Barcelona.)\n- S’ha encomanat a l’empresa TRIADE SERVEIS CULTURAL, la redacció de l’inventari de patrimoni cultural del municipi d’Olivella.\nConjuntament amb la Mancomunitat Penedès-Garraf s’està redactat el projecte de portada d’aigua potable als nuclis del Casc Antic, Can Grau i la Plana Novella.\nPer últim, el passat més d’abril s’ha encarregat, a l’empresa ROSAUD COSTA DURAN SLP, la redacció d’una auditoria urbanística del municipi d’Olivella amb l’objectiu final de proposar les directrius estratègiques bàsiques que haurà de contenir el nou POUM per tal de intentar aconseguir l’aprovació definitiva per part de la Comissió Territorial d’Urbanisme de Barcelona.\nQuin es el calendari previst?\nL’auditoria urbanística estarà disponible el mes de setembre (s’ha variat recentment el termini d’execució del contracte), amb la voluntat de donar-ne trasllat a la UTE PONS JULIAN INDRET per tal de que al llarg de l’estiu i la tardor ens redactin el nou document del POUM.\nEsperem poder aprovar inicialment el nou document de POUM abans de finalitzar l’any. De manera de que al llarg dels primers mesos de l’any 2018 es pugui fer l’exposició publica. Moment en el que es recaptaran les al·legacions i els corresponents informes sectorials (ACA, medi ambient, patrimoni, etc…)\nAl segon semestre del 2018 hauríem d’haver donat resposta a totes les al·legacions que es puguin haver presentat, de manera que abans de que es finalitzi l’any 2018 haguem pogut aconseguir l’informe favorable del Departament de Territori i sostenibilitat necessària per que l’Ajuntament pugui fer l’aprovació provisional.\nDe tal manera que el document un cop estigui el màxim de consensuat amb la Comissió Territorial d’Urbanisme i l’aprovació definitiva del POUM es pugui fer al llarg del primer semestre del 2019.\nData a partir de la qual, des de l’Ajuntament puguem tornar a donar alguna nova llicència d’obres.\nEs poden fer construccions auxiliars?\nEn relació amb les construccions auxiliars, l’article 96 de les normes subsidiàries de planejament estableix que s’entenen per tals les “edificacions o cossos d’edificació al servei dels edificis principals amb destí a porteria, garatge particular, dipòsit d’eines de jardineria, maquinària de piscina, vestuari, safareig, rebost, etc”. S’entén implícit la construcció de piscines. Cal advertir que per a cada urbanització les normes subsidiàries estableix paràmetres específics en algunes claus urbanístiques.\nEn tot cas, s’ha de demanar llicència municipal i per a qualsevol dubte adreceu-vos al departament d’urbanisme de l’Ajuntament.\nÚltima modificació: 17/7/2017\nMés informació sobre Urbanisme


Rosalía, la primera catalana que actuarà a Coachella - Primera Fila\nEl fenomen Rosalía arriba a tots els racons del planeta i avui el festival Coachella ha presentat el seu eclèctic cartell i trobem el nom de la cantant catalana, amb el qual suposarà la primera actuació d’una artista del país.\nRosalía actuarà al costat de bandes i artistes com Ariana Grande, Tame Impala, Childish Gambino, The 1975, Diplo, Weezer, Ella Mai, Bad Bunny, Billie Eilish, Janelle Monáe, DJ Snake o Khalid entre altres.\nEl Coachella tindrà lloc a Indio (Califòrnia) durant els caps de setmana del 12-14 i 19-21 de juliol i les entrades surten demà a la venda a un preu de 429 dòlars.\nPer altra banda, Rosalía també és notícia avui per aparèixer als crèdits del nou disc de James Blake, que es dirà “Assume Form” i que arribarà el 25 de gener. Segons s’apunta des d’Amazon França, a part de la cantant catalana, en el disc també participaran André 3000 o Travis Scott.\nAltres portals afirmen que el disc podria arribar una setmana abans, però de moment encara no hi ha confirmació oficial de totes aquestes informacions, per tant caldrà esperar.


Mariano Rajoy respon que la declaració sobiranista ´no serveix per a res´ - Diari de Girona\nDivendres 25 de gener de 2013 Contacta amb diaridegirona.cat | RSS\nMariano Rajoy respon que la declaració sobiranista ´no serveix per a res´\nInterior assegura que es "prendran les mesures per complir i fer complir" la llei i "no fa falta dir-ho més alt ni tampoc repetir-ho"\nRajoy, ahir, en una intervenció des del Perú. efe/RAÚL GARCÍA\nLIMA | EFE/DDG El president de l'Executiu, Mariano Rajoy, va afirmar que aprovar resolucions que no estan en l'esperit constitucional, en al·lusió a la declaració de sobirania del parlament català, "no serveix per a res" i va insistir que el Govern aplicarà sempre la llei. Així ho va posar de manifest el cap de l'Executiu espanyol en referir-se a la declaració de sobirania aprovada al parlament català per iniciar un procés d'autodeterminació, en una compareixença conjunta amb el president del Perú, Ollanta Humala, amb motiu de la visita oficial que realitza a aquest país.\nD'aquesta manera el Govern va avisar ahir que "farà complir la llei" davant la declaració de sobirania del Parlament i el seu "dret a decidir". Un dia després que el Parlament aprovés la declaració que proclama que el poble català és subjecte jurídic i polític amb sobirania per exercir el "dret a decidir", el ministre de l'Interior, Jorge Fernández Díaz, va assegurar que el Govern estudiarà el text i, una vegada analitzat, "es prendran les mesures per complir i fer complir la llei". "No fa falta dir-ho més alt ni repetir-lo. Es prendran les mesures necessàries per complir i fer complir la llei" una vegada estudiada la resolució, va concloure Fernández Díaz.\nPer la seva banda, la majoria de les comunitats autònomes es va mostrar molt crítica amb la declaració de sobirania aprovada al Parlament català per iniciar un procés d'autodeterminació, a excepció dels governs del País Basc i Canàries, que es van limitar a expressar el seu respecte institucional.\nGreu error, disbarat descomunal, presa de pèl absoluta, projecte inadmissible, revenja personal d'Artur Mas, camí sense sortida i atac a Espanya van ser algunes de les expressions utilitzades pels caps de govern autonòmics en ser preguntats per l'esmentada iniciativa.\nEl lehendakari, Íñigo Urkullu, va dir que en un demòcrata "només hi cap" el "respecte" a la voluntat "majoritària" expressada a la Cambra catalana, de la mateixa manera que ha estat exigida en decisions adoptades en el Parlament basc en "aquest o un altre àmbit".\nL'Executiu canari, en boca del seu portaveu, Martín Marrero, també es va limitar a expressar la seva posició de "respecte institucional" a allò que sigui aprovat a d'altres territoris en l'àmbit dels seus parlaments. I també el president murcià, Ramón Luis Valcárcel, va mostrar el seu "absolut respecte pels qui prenen decisions en sintonia amb la seva consciència", però va afirmar que la declaració és "una presa de pèl absoluta" als catalans i als espanyols. Segons l'opinió del Govern andalús, el gir efectuat a Catalunya proposa "una aventura cap a enlloc" i neix d'una "premissa inadequada". Fonts del Govern andalús van dir que "ningú no diu que no a la democràcia, però sí a l'escamoteig polític", i van ?subratllar que una part del país "no pot decidir en solitari allò que afecta el conjunt dels espanyols".\nAlberto Núñez Feijóo, president de Galícia, va vincular el que considera falta de solvència de la Generalitat amb la iniciativa de declaració de sobirania i va indicar que el Govern català busca un "enemic exterior" davant la seva "incapacitat per pagar les factures". Per al Govern de Navarra, la declaració sobiranista és "inadmissible", segons el seu vicepresident i portaveu, Juan Luis Sánchez de Muniáin, que no va dubtar que l'Estat intervindrà si es tradueix en una consulta. La Comunitat de Madrid va considerar la iniciativa com un "desafiament lamentable a la Constitució" l'efecte jurídic del qual no suposa res més que un "brindis al sol".


L'XCircuit d'esquí nòrdic, a punt per a la nova temporada — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'XCircuit d'esquí nòrdic, a punt per a la nova temporada\nL'XCircuit d'esquí nòrdic, a punt per a la nova temporada\nEl calendari començarà el 20 de desembre, amb la CAEI Naut Aran, i continuarà amb el Trofeu Patufet de Sant Joan de l'Erm, la Marxa Pirineu i la Puigcerdà Fons. L'última prova serà la nova Micropirineu, el 20 de febrer a Lles\nMarxa Pirineu 2018 (Foto: XCircuit)\nL'XCircuit, la lliga de marxes d'esquí nòrdic del Pirineu català i Andorra, ja té definit el calendari per a la nova temporada 2020-2021. La competició, impulsada des de la Seu d'Urgell amb l'objectiu d'ajudar a dinamitzar aquest esport, afronta la nova campanya amb novetats, motivació i també precaució, tot esperant que tant la meteorologia com la prevenció de la Covid-19 permetin la celebració de totes les proves.\nL'XCircuit 2020 començarà el 20 de desembre amb la 2a edició de la CAEI Naut Aran, organitzada pel Club Aranés d’Espòrts d'Iuèrn al Pla de Beret.\nLa segona cita serà a Sant Joan de l'Erm, el 3 de gener, amb el Trofeu Patufet, organitzat pel Club d’Esquí de Fons Urgellet-Cerdanya (CEFUC) i que enguany arriba a la 20a edició. Aquesta prova és adreçada a categories infantils, amb l’objectiu de promocionar l’esquí de fons entre els més petits.\nLa tercera cursa serà la 29a Marxa Pirineu, el dia 24 de gener, organitzada per les estacions de Lles de Cerdanya i Aransa. i que és l'única de l'Estat en format de travessa, que connecta dues estacions d'esquí.\nEl 31 de gener, l'XCircuit tornarà a Catalunya Nord, als circuits de la Llosa (Capcir), per celebrar la 20a Puigcerdà Fons, organitzada pel Club Esquí Puigcerdà (PEC).\nAl cap de dues setmanes, el 14 de febrer, tindrà lloc la 31a Andorra Fons, a la Rabassa-Naturlàndia, organitzada per l'estació andorrana amb la col·laboració del NEC.\nEl calendari de curses es clourà amb una nova marxa de fons: la Micropirineu, el 20 de febrer, organitzada pel Club Esquí Bellver, entitat que s'incorpora enguany a l’organització de l’XCircuit. Aquesta cursa de categories infantils es realitzarà a l’estació de Lles de Cerdanya, i, com el Trofeu Patufet, vol promocionar l'esquí nòrdic entre les noves generacions.\nL’XCircuit és una organització formada per 6 entitats, entre clubs i estacions d’esquí nòrdic, i té com a objectiu popularitzar les marxes d’esquí de fons per gaudir-ne amb la família i els amics, alhora que es promociona aquest esport. Els participants que acaben totes les curses puntuables de la seva categoria reben el premi FiniXCer en finalitzar la temporada. En aquest cas es premia la fidelitat i participació a les curses, i ni la classificació del fondista ni el seu temps a les curses no influeix en el resultat.\nTotes les organitzacions estan compromeses en el seguiment estricte de les normes que federacions, institucions i sanitaris marquin per superar la pandèmia de la Covid-19. Amb l’objectiu de preservar la salut de tots els corredors, organitzadors, voluntaris i col·laboradors, es posaran tots els mitjans i s’adaptaran les diferents curses a les normes que estiguin vigents en cada moment.


Pla estratègic comarcal: estat de la qüestió | Reportatges | SomGarrigues\nA finals de febrer de l'any passat es va presentar públicament el Pla Estratègic impulsat pel Consell Comarcal de les Garrigues i encarregat a l'empresa Raiels. El decreixement demogràfic, els joves que marxen o l'envelliment del sector primari són alguns dels principals interrogants que afronta la comarca i el Pla naixia per posar aquesta realitat sobre la taula i buscar vies de desenvolupament econòmic local, amb tot un seguit de línies estratègiques, de les quals es deriven projectes i accions, per desenvolupar al llarg dels propers deu anys.\nAra que fa un any, per tant, d'aquella presentació pública -que va comptar amb una xerrada del periodista Jaume Barberà-, fem un repàs de què s'ha fet i quins d'aquests projectes i accions s'estan duent a terme. Després que l'empresa Raiels en fes la redacció i diagnosi, ara és el Consell qui s'encarrega de la gestió i desenvolupament.\nDos grups d'impuls en marxa\nEl Pla establia cinc línies estratègiques: competitivitat empresarial (1), serveis a les persones, talent i emprenedoria (2), territori, cultura i patrimoni (3), infraestructures (4) i governança transversal (5), entesa aquesta última com a necessitat d'un treball coordinat i més comunicació entre agents públics i també entre agents privats. Així mateix, és aquesta última línia la que parla de crear grups de treball per a cada una de les altres i una comissió de seguiment per a tot el pla en conjunt.\nActualment, s'han creat dos d'aquests grups de treball, els corresponents a serveis a les persones, talent i emprenedora (2) i territori, cultura i patrimoni (3). En formen part una desena de persones a cada un i ja s'han fet diverses reunions. Així mateix, també existeix la comissió de seguiment, formada per una vintena de persones -algunes de les quals coincidents amb les dels dos grups de treball.\nPrimer pas en infraestructures\nA la línia 4, d'infraestructures, tot i que el grup de treball encara no ha estat creat, des del Consell s'ha enviat una enquesta als ajuntaments per saber quines mancances i necessitats consideren que tenen en aquest àmbit, ja sigui en comunicacions viàries, en transport, en sanejament i aigua potable, en xarxa elèctrica, en telecomunicacions, etc. Just al moment de sortir aquesta edició acabava el termini per tal que els consistoris responguessin.\nA partir d'aquestes enquestes es farà una avaluació general de com estan les infraestructures a la comarca i es crearà el grup de treball. "Som conscients, però, que en aquesta línia serem poc resolutius, perquè les infraestructures depenen de molta altra gent", explica Isidre Piñol, coordinador del Pla. "El que sí podem fer és insistir, insistir i insistir, estar-hi a sobre", afegeix Piñol. Quant a la línia 1, que inclou el món de l'empresa, les cooperatives o la pagesia, és la que falta per posar-s'hi. "De totes maneres, anem treballant coses puntuals amb alguns projectes que ens arriben", diu Piñol.\nPer concretar aquestes cinc grans línies, el Pla defineix 15 projectes [v. el desglossament] que, al seu torn, requereixen un seguit d'accions cada un. No hi ha una estratègia de començar per l'1 i acabar pel 15, sinó que es fa en funció del finançament disponible. Un dels que s'està treballant, per exemple, és el 7, de serveis a la gent gran, gràcies a una subvenció del Servei d'Ocupació de Catalunya i que, en conseqüència, ha de finalitzar abans d'acabar l'any. El coordina Núria Poch i, de moment, l'obertura d'espais als centres cívics per a la gent gran que s'han fet a l'Albi i Vinaixa forma part d'aquest projecte, que té per objectiu últim crear una plataforma de serveis comarcal.\nUns altres que compten amb finançament són el 12 i 13. Una de les accions dins d'aquests, per exemple, és embellir els pobles, principalment amb plantació de flors. "L'hem començat de forma molt austera, amb poc pressupost, però hem parlat amb els onze ajuntaments que han dit que hi volen participar", explica el coordinador del Pla. Aquest 16 de març hi va haver la primera reunió i la iniciativa s'ha de poder materialitzar entre abril i maig. On sí que hi haurà més pressupost és al projecte per senyalitzar i restaurar elements de la vall de Vinaixa, la vall del Set i la zona de Mas de Melons, un conjunt que ha estat inclòs dins els ajuts Feder demanats per la Diputació de Lleida i que han estat concedits.\nEn tres anys, per tant, s'hauran d'haver senyalitzat rutes i espais i rehabilitat tot allò pel qual s'ha demanat, com ara una part del castell de la Floresta o el molí de l'Ambó a Arbeca.\nAltres, com el d'oleoturisme, no compten amb un finançament directe però el Consell l'està treballant amb el Departament d'Agricultura, amb jornades a l'Escola Agrària. "Ja portàvem coses fetes, no comencem de zero amb el Pla Estratègic, però ara ho encaixem i ho continuem desenvolupant", diu Piñol. En oleoturisme, però, el coordinador del Pla al Consell considera que "hi ha d'haver més consens, es veuen coses que fa gent aïllada i que sumen en positiu però veig certa descoordinació".\nJoves al capdavant\nCom dèiem al principi, el decreixement demogràfic és, tal vegada, el principal repte que afronta la comarca en els propers anys i bona part d'aquests projectes s'encaminen, indirectament, a intentar revertir-ho. En aquest sentit, un altre front en què s'està treballant és el de la gent jove, amb la idea de facilitar-li l'accés a llocs de responsabilitat, ja siguin entitats, cooperatives o ajuntaments. "La gent d'una certa edat no hem de decidir quin futur vol el jovent de 20 o 25 anys, ho han de decidir ells i, per fer-ho, cal que encapçalin projectes culturals, econòmics, socials, els que siguin. Si ho fem tard, de jovent cada vegada n'hi ha menys", conclou Piñol.\nDe fet, aquest serà, per al coordinador del Pla Estratègic, un dels principals indicadors amb què considerarà, d'aquí dos o tres anys, si el full de ruta comarcal està ben encarrilat. El grau d'execució del fons Feder i la plataforma de serveis a la gent gran també seran barems, segons Piñol, que permetran fer un primer balanç concret del Pla. Això i un indicador més intangible: una harmonia de treball. "Les comarques que s'instal·len en la crítica destructiva no avancen", assegura.\nEls 15 projectes del Pla\n1. Millora i modernització del sector agrari.\n2. Modernització i professionalització del sector de l'oli.\n3. Impuls a l'activitat agroalimentària d'alt valor afegit en general.\n4. Destinació turística: oleoturisme a les garrigues\n5. Reactivar i dinamitzar l'activitat comercial de proximitat als municipis\n6. Suport a l'economia verda o circular\nServeis a les persones, talent i emprenedoria\n7. Serveis de proximitat per a la gent gran\n8. Joves al capdavant: formem-nos, treballem i vivim a les garrigues\n9. Enfortir l'esperit emprenedor\n11. Escoles amb futur\nTerritori, cultura i patrimoni\n12. Orgullosos de les garrigues\n13. Valorització del patrimoni i la cultura de les garrigues\n14. Infraestructures per les oportunitats\n15. Foment d'un model de governança del territori basat en la cooperació i la col·laboració


Jordi Cuadras es troba amb la ministra de Transports i Agenda Urbana per “fer sentir” la veu d’Igualada\nTrobada entre Jordi Cuadras i la ministra de Transports, Mobilitat i Agenda Urbana del govern espanyol, Raquel Sánchez. El regidor portaveu d’Igualada Som-hi (PSC - Comuns - Igualada Oberta) ha fet arribar a la ministra la veu i demandes d’Igualada.\nCuadras explica que en l’àmbit de les infraestructures Igualada té reptes pendents com el nou traçat de l’autovia A-2 que ha de permetre adaptar-la als estàndars europeus des de Jorba fins a Abrera tot millorant la seva seguretat i resolent la connexió amb la C-37 i la C-15. Un altre dels projectes pendents que cal fer realitat és la construcció del carril Bus-VAO a la carretera B-23 fins a la Diagonal perquè els autobusos evitin les llargues retencions de primera hora per entrar a Barcelona i garantir un temps de viatge de 40 minuts amb transport públic durant totes les hores del dia. L’altre gran repte és la lluita pel tren gran. Igualada Som-hi proposa que unir els pols econòmics del Port de Barcelona i el Port sec de Saragossa amb un tren que passi per Igualada i sigui de mercaderies i passatgers tot seguint el projecte de l’Eix Transversal Ferroviari.


Condemnen una clínica a indemnitzar una dona que es va contagiar d'hepatitis en una operació\nCondemnen una clínica a indemnitzar una dona que es va contagiar d’hepatitis en una operació\nEl centre haurà de pagar més de 120.000 euros a l'afectada, que va entrar a quiròfan per un tumor\nRedacció 11/11/2019 12:43 pm\nL’Audiència de Barcelona ha condemnat una clínica de la capital catalana a pagar més de 120.000 euros a una dona que es va encomanar d’hepatitis C durant una operació. L’asseguradora Mapfre haurà de pagar 60.000 euros més els interessos acumulats des del 2010. L’entitat El Defensor del Pacient, que ha portat la defensa, xifra la indemnització en un total de 121.313 euros.\nLa resolució rebaixa la quantitat inicial establerta pel jutjat de primera instància número 6, que havia situat en 70.000 euros la indemnització. L’Audiència remarca que el pas del temps cada cop fa més remota la reactivació del virus, i fins i tot podria haver desaparegut per complet.\nLa sentència, que és ferma, ja va ser abonada a l’afectada, de 57 anys. La dona va ser operada l’any 2010 per una recidiva d’un tumor de cèl·lules gegants en el quart dit de la mà dreta. La persona intervinguda en aquest quiròfan abans d’ella era un pacient crònic amb hepatitis C. En les dues intervencions van coincidir el cirurgià, la infermera circulant i el tipus d’anestèsia, que va ser regional axil·lar.


Tot es decidirà a la gala d'aquest dilluns a Zuric\n2 min. Barcelona 08/01/2012 18:22\n260x366 Messi supera Almunia en l'acció del gol contra l'Arsenal. Messi supera Almunia en l'acció del gol contra l'Arsenal.\nQuin és el millor gol de l'any? Quins són els criteris per decidir-ho? La resposta no és gens fàcil i la selecció que proposa la FIFA ha deixat tres gols ben diferents de Leo Messi, Neymar i Wayne Rooney. Per estètica, importància, dificultat i màgia, tots tres mereixen ser premi Puskás FIFA 2011 però només ho serà un.\nEl gol de Messi que ha escollit la FIFA és el de la tornada de vuitens de final de la Champions. Messi rep una assistència d'Andrés Iniesta a l'espai i l'argentí, davant la mitja sortida d'Almunia, pica la pilota per superar el cos del porter i remata de volea amb la cama esquerra. Una delícia de gol.\nL'altre candidat és Neymar, que va signar un golàs contra el Flamingo. Ofegat a la banda, el brasiler surt viu de la pressió de dos defenses, fa una paret i corre en diagonal en direcció a la porteria esquivant els intents d'aturar-lo amb falta, inventa una autopassada impossible a la frontal de l'àrea i acaba definint amb l'exterior del peu davant el porter.\nL'altra perla escollida per la FIFA és el gol de Wayne Rooney contra el Manchester City. Després d'una llarga jugada col·lectiva, l'anglès rep una centrada des de la dreta de Nani i, dins de l'àrea, perfila el cos per rematar una pilota que li quedava a l'esquena. La xilena surt perfecta i es cola per l'escaire per fer el 2-1.\nMessi inventa un retall per superar Almúnia i marcar contra l'Arsenal\nImpressionant gol de xilena de Rooney contra el City


La boira i la tramuntana\nLa Ribera Salada, terra de valls fèrtils i assolellades, d’obagues pomposes i plans de bons esplets, en venir la tardor, mig novembre dels dies curts i grisos, la boira compareix per aquests tocoms, flonja agafallosa s’empara de tota la part baixa i és cosa natural i ben justificable àdhuc pels qui la malparlen car no recorden, si és empalagosa, els motius per ser-ho.\nLa boira casa un fill amb la tramuntana, li promet un bon dot, cosa normal en aquests tractes com diu la dita:\nI els casaments tots són rics.\nPerò la boira encara no ha pogut complir la paraula donada, enyora el seu fill, glateix per veure’l i conversar-hi; puja a les terres consirosa de poguer-lo albirar; avergonyida per no haver-li pagat el dot, s’arrossega per les valls I les afraus…\nLa veu la tramuntana i a l’instant ix a demanar-li el dot, no vol raons, està fastiguejada de tants anys a la presumpció sola de la seva vinguda. La boira llagrimosa i condolguda deixa aquestes terres que estima, tot per tenir-hi un fill casat amb la tramuntana que impera esquerpa, malcarada entre les soletats de les altes muntanyes.


Què És la Guarició Reconnectiva? – Jan Anguita\nQuè És la Guarició Reconnectiva?\nLa guarició reconnectiva és una teràpia energètica descoberta pel Dr. Eric Pearl que serveix per tractar qualsevol problema de salut. És molt poderosa i té diverses característiques que la fan molt interessant.\nEn l’actualitat, tenim moltes teràpies disponibles: Reiki, acupuntura, tapping, flors de Bach… i això a vegades pot marejar una mica. Hi ha tantes opcions que pot costar decidir què fer. No obstant això, aquesta diversitat és molt positiva. En tenir diverses opcions al nostre abast, és molt més fàcil poder trobar-ne una que s’adapti bé al que necessitem en cada moment.\nPer aquesta raó, crec que és positiu tenir uns certs coneixements de les diferents teràpies que existeixen. Així és molt més fàcil triar la que creiem que ens anirà millor.\nI una de les teràpies que val la pena conèixer és la guarició reconnectiva. És un pas endavant molt important en el món de la salut.\nEl Poder de la Guarició Reconnectiva\nVista des de fora, una sessió de guarició reconnectiva és similar a una de Reiki: el pacient està estirat, i el terapeuta va passant les mans per sobre del seu cos, sense tocar-lo. Però hi ha dues diferències importants:\nEn el Reiki, el terapeuta s’ha de concentrar en enviar energia a través de les seves mans cap al pacient. En la guarició reconnectiva, en canvi, el terapeuta no ha d’enviar res, el que ha de fer és simplement sentir l’energia amb les mans.\nQuan es fa Reiki, el terapeuta ha d’anar posant les mans en una sèrie de posicions concretes i preestablertes. Per contra, la guarició reconnectiva és completament lliure. No hi ha cap procediment concret a fer, simplement s’ha d’anar sentint i fluint amb l’energia.\nPer a mi, aquest segon punt és el més interessant de la guarició reconnectiva. És la primera teràpia que jo conec que no té cap procediment concret a seguir. No és com l’acupuntura, on s’han de punxar uns punts molt concrets; no és com el Reiki, on s’han de posar les mans en unes determinades parts del cos. Per fer guarició reconnectiva, el terapeuta ha de sentir l’energia, i seguir-la segons el que vagi percebent en cada moment.\nI aquesta manera de fer és una evolució important en les teràpies de salut. Perquè la vida no és rígida ni estàtica, així que les teràpies tampoc ho haurien de ser.\nTu Pots Fer Guarició Reconnectiva\nUn altre avantatge de la guarició reconnectiva és que no es necessita cap entrenament ni procés d’iniciació. Si vols, pots començar a practicar-la ara mateix.\nTot i que t’ho pots fer a tu mateix, el més fàcil és començar fent-li a una altra persona. No hi ha cap tipus de perill, així que pots demanar-li a algú de confiança que faci de “conillet d’índies”.\nEl procediment és molt simple: demana-li que s’estiri, i posa les mans per sobre d’alguna zona del seu cos, sense tocar-la. A partir d’aquí, intenta sentir l’energia amb les mans. Les sensacions més habituals són escalfor, fred, pessigolles, una pressió com si toquessis cotó fluix… però pot ser qualsevol altra cosa. Si no notes res, ves movent les mans per diferents parts del cos (sempre sense tocar) i intenta sentir l’energia.\nUna sessió de guarició reconnectiva és simplement això: uns 30-45 minuts, durant els quals el terapeuta va movent les mans per sobre del pacient buscant les zones on sent més energia. I ja està.\nNo es necessita cap curs ni cap preparació prèvia. Qualsevol persona ho pot fer. El que sí que és cert és que l’experiència ajuda, i que si mai has fer res semblant, pot costar una mica notar l’energia. Si t’interessa aquesta teràpia, i veus que et costa, pots llegir el llibre “La Reconexión”, que ho explica amb més detall. I si t’interessa molt, també hi ha cursos. Però no són necessaris, només són una ajuda.\nJo vaig assistir al curs que fa el Dr. Eric Pearl per ensenyar guarició reconnectiva (són tres dies), i allà va explicar que també fa cursos per a nens. La diferència és que el curs per a nens només dura dues hores. Simplement els diu “escolteu amb les mans”, i els nens ho capten de seguida.\nEls adults, en canvi, necessitem més temps. Necessitem que ens diguin què hem de fer exactament, on hem de posar les mans i com, i ens costa entendre que no hi ha cap procediment. S’ha de sentir l’energia amb les mans i anar-la seguint. I ja està.\nLa guarició reconnectiva és una teràpia lliure. Com la vida.


MONTCADA POST...: Per entre collades de la Trinitat i de Montcada....\nEl meu avi, el Josep Riera, conegut com el Rei, tenia una vinya al costat del torrent que baixa de Vallensana i passa per la Torre dels Frares, al davant, més o menys, de Can Filaina conegut també com a Cal Valentí. Als anys 50 hi anavem a collir raïm i després el prensavem a Cal Rei, en un cup petit i feiem vi per casa. A la vinya hi havia una caseta petita per deixar-hi les eines o el cistell amb alguna cosa de menjar i de beure quan hi anàvem a collir el raïm; aquesta caseta/barraca es veia des de la carretera de Vallensana. Cap a la banda de Reixac també n'hi havia algunes però la que recordo de les que es va collir raïm fins no fa tants anys va ser la que hi ha al torrent de Can Paiàs o Can Rocamora, al costat de les 2 torres "horripilants" dites Las Lomas, que per postres li posen com tot el que fa l'Alcaraz, nom mexicà, que per molt que sigui en honor a la seva dona és una falta de respecte per lo d'aquí. Aquests edificis per a major pega, han desfet un paisatge que encara ens quedava força bonic, no es ven cap pis, a la nit estan il·luminats i mira que gasten i per postres es van carregar la xemeneia que hi havia de l'antiga bòvila. Està ben clar que no hi ha respecte per res i que "otros vendran que de casa te echaran"\nUna montcadenca emprenyada\n10 de novembre de 2009 a les 0:48:00 CET\nM'agradaria saber, si us plau, quina es la publicació de la qual està treta la descripción de les vinyes de l'any 1907?\n9 de gener de 2010 a les 17:34:00 CET\nÉs una vella publicació anomenada L'AVI. La data de la publicació es del dia 23 de febrer de 1907, concretament el número 24, pàgina 3Rep una salutació ben cordial\n9 de gener de 2010 a les 18:30:00 CET


Holiday home Strandvik Strandvikvegen Dalland Noruega - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Dalland, no busqui més enllà de Holiday home Strandvik Strandvikvegen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Strandvik Strandvikvegen asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. Les instal.lacions d'oci de l'hotel, que inclouen pesca estan dissenyades per escapar i relaxar-se. Gaudeixi d'incomparable serveis i d'una localització de prestigi a Holiday home Strandvik Strandvikvegen.


El Patronat Martínez Guerricabeitia oferta un curs en el qual radiografia l’art contemporani - Fundacio General - FGUV\nEstàs a: Inici > Arxiu de notícies > El Patronat Martínez Guerricabeitia oferta un curs en el qual radiografia l’art contemporani\nEl Patronat Martínez Guerricabeitia oferta un curs en el qual radiografia l’art contemporani\nEl curs està obert al públic en general. Per als estudiants es pot convalidar per 2 crèdits.jpg\nPer a tots aquells interessats en la situació actual de l'art contemporani, el Patronat Martínez Guerricabeitia de la Fundació General de la Universitat de València, ofereix el curs Funció pública versus cultura de l'espectacle. Museus i espais d'art contemporani a l'Estat Espanyol. El professor Joan Ramon Escrivà, historiador i conservador de l'IVAM, farà una radiografia de l'estat actual de l'art contemporani institucional.\nA través d'aquest curs, es reflexionarà sobre les complexes dinàmiques i estratègies dels museus i espais d'art contemporani en les últimes dècades i s'analitzarà, entre altres qüestions, les problemàtiques de gestió que afecten aquestes institucions (planificació, finançament, difusió, dinamització de les col·leccions, creació d'aliances entre institucions, etc).\nA aquest curs poden matricular-se tant el públic general com els membres de la Universitat de València, als quals s'aplicarà un preu especial. Per als estudiants de la Universitat el curs és convalidable per dos crèdits de lliure opció. Començarà a impartir-se pel maig i totes les classes es realitzaran per la vesprada en el campus de Blasco Ibáñez. Més informació i automatrícula del curs a través de la pàgina web: http://www.uv.es/cmg/cursos


Clara Sánchez guanya el premi Planeta amb la novel·la ‘El cielo ha vuelto’\nInici Destacat Clara Sánchez guanya el premi Planeta amb la novel·la ‘El cielo ha...\nL’exministra de cultura, Ángeles González Sinde finalista amb la novel·la ‘El buen hijo’.\nClara Sánchez s’emporta els 601.000 del premi Planeta 2013. L’autora de novel·les com ‘Lo que esconde tu nombre’o ‘Últimas noticias del paraíso’ ha rebut el premi amb ‘El cielo ha vuelto’ on narra la història d’una model de passarel·la que descobreix com es fa realitat la profecia que li va llançar una vident: algú vol veure-la morta.\nLa novel·la finalista ha estat ‘El buen hijo’, de l’exministra de cultura i cineasta Ángeles González-Sinde.\nA la seixanta-dosena edició del premi s’han presentat 478 novel·les pocedents majoritàriament d’Espanya i Amèrica Llatina.\nEl jurat del Premi integrat per Alberto Blecua, Ángeles Caso, Juan Eslava Galán, Pere Gimferrer, Carmen Posadas, Rosa Regàs i Emili Rosales\nEl lliurament del Premi Planeta s’ha realitzat en el transcurs del tradicional sopar literari al Palau de Congressos de Catalunya amb l’assistència d’un miler de convidats.\nArticle anteriorL’escriptor César Mallorquí obté el Premio Nacional de Literatura Infantil y Juvenil\nArticle següentEl premi Planeta 2013 en imatges


EL CAMPANAR - Informació sobre la marca\nMarca EL CAMPANAR a Espanya\nEn data 16/11/2005 es va realitzar OPOSICION DE LA MARCA COMUNITARIA 0390419\nEn data 16/02/2006 es va realitzar PUBL.SUSPENSO FONDO DE F.RESOL 27/01/2006\nEn data 08/03/2006 es va realitzar CONTESTACION AL SUSPENSO PUBLICADO EL: 16/02/2006\nEn data 01/08/2006 es va realitzar PUBLIC. CONCESION DE F. RESOL. 03/07/2006\nInformació sobre la marca EL CAMPANAR amb el nombre M2664135(6)\nLa marca EL CAMPANAR amb el nombre M2664135(6) va ser sol·licitada el 27/07/2005. Es tracta d'una marca a Espanya pel que aquest registre no ofereix protecció en la resta de països. La marca EL CAMPANAR amb el nombre M2664135(6) va ser sol·licitada per D.H. PASTELERIAS, S.L. mitjançant els serveis de Javier Ungría López.\nRenovació de la marca EL CAMPANAR amb el nombre M2664135(6)\nAltres marques sol·licitades per D.H. PASTELERIAS, S.L.\nÉs possible conèixer totes les marques sol·licitades per D.H. PASTELERIAS, S.L., entre les quals es troba la marca EL CAMPANAR amb el nombre M2664135(6). Si es desitgen conèixer més marques sol·licitades per D.H. PASTELERIAS, S.L. clicar aquí.\nÉs possible conèixer totes les marques sol·licitades a través de JAVIER UNGRÍA LÓPEZ entre les quals es troba la marca EL CAMPANAR amb el nombre M2664135(6). Si es desitgen conèixer més marques sol·licitades a través de JAVIER UNGRÍA LÓPEZ clicar aquí.\nÉs possible conèixer totes les marques publicades a Espanya entre les quals es troba la marca EL CAMPANAR. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


REGLAMENT | 24h d'Innovació Barcelona\nEl Dept. Educació i la Fundació Bankia per la Formació Dual organitza l’esdeveniment les 24H innovació® Barcelona per Dualiza Bankia. Aquest esdeveniment està basat en un altre esdeveniment anomenat les 24H d’innovació®, organitzat des del 2007 per ESTIA. Les 24H d’innovació® Barcelona per Dualiza Bankia és un esdeveniment gratuït, obert a diferents públics (estudiants, creatius, professionals, assalariats, empreses, creadors…) a Catalunya i fora d’ella.\nLes 24H d’innovació no és un concurs. És l’oportunitat de participar en una experiència basada en una manera d’aprenentatge actiu de coneixement, vinculat a la innovació i la creativitat. Per recompensar el treball i el compromís dels participants, es distribueixen obsequis als participants. Els obsequis distribuïts seran recompenses, però no són una motivació per a participar. És per això que l’organització no divulgarà la llista completa dels obsequis abans que els guanyadors per categoria siguin designats pel jurat.\nLa inscripció i la participació a les 24H de la innovació són gratuïtes dins del límit del nombre de places fixes establertes per l’organització.\nEls àpats dels participants correran a càrrec depenent de les hores i dia de començament (per exemple de dimecres a la nit a dijous al matí) dels organitzadors sota reserva d’inscripció a la pàgina web oficial de les 24H d’innovació® Barcelona.\nNo obstant això, els organitzadors no es fan responsables de les despeses d’allotjament i desplaçament dels participants i totes les altres despeses incorregudes pels participants durant les 24H d’innovació®.\nModalidats de participació\nLes 24H d’innovació® és un esdeveniment que està obert potencialment a tota persona física major d’edat. No obstant això, tot participant ha d’inscriure’s prèviament a la pàgina oficial de les 24H d’innovació® – www.24hbcn.com abans de la data límit fixada pels organitzadors.\nEls organitzadors es reserven el dret de denegar la participació a tota persona si s’arriba al nombre màxim de places o per una altra raó sense haver de justificar la seva decisió.\nL’accés a l’edifici o el lloc dedicat per a l’edició serà potencialmente denegat a les persones no inscrites a les 24H d’innovació®.\nModalidats de presentació de temes per a les 24H d’innovació®\nQualsevol organització pot presentar un tema gratuïtament durant una edició de les 24H d’innovació. Diferents tipus de temes poden ser proposats: un tema d’investigació i desenvolupament, una nova idea, una necessitat, un nou concepte, un problema…\nEn presentar el tema a la pàgina oficial de les 24H d’innovació®, l’empresa és identificada com a líder del projecte durant les 24H d’innovació.\nEls líders de projectes es comprometen a comunicar només informacions exactes, reals i sinceres. Cada líder de projecte podrà ser preguntat per precisions o justificacions suplementàries pels organitzadors de les 24H d’innovació®.\nEls temes presentats a la pàgina de les 24H d’innovació® romanen confidencials i són únicament transmesos al responsable de les 24H d’innovació®.\nDesprés de la validació del tema, els organitzadors contactaran posteriorment amb cada líder de projecte amb l’objectiu de proposar una síntesi del tema en forma d’una diapositiva que serà desvetllat públicament als participants durant la cerimònia d’obertura de les 24H d’innovació®.\nTota persona que participa a les 24H d’innovació® es compromet a respectar les clàusules de confidencialitat i propietat intel·lectual (article 6).\nEls temes han de ser imperativament presentats a la pàgina oficial de les 24H d’innovació®: www.24hbcn.com. Les presentacions poden estar escrites en català, castellà, anglès.\nModalidats per a la constitució d’equips i atribució de temes\nLa constitució d’equips és lliure i no serà imposada pels organitzadors de les 24H d’innovació®. Les normes per a formar els equips són les següents:\n10 persones (màxim) per equip\nRecomanem encaridament la constitució d’equips heterogenis compostos per diferents perfils\nEls temes proposats per diferents líders de projecte seran desvetllats pels organitzadors de les 24H d’innovació® durant la cerimònia d’obertura de les 24H d’innovació® i els participants podran triar el seu tema amb un límit de 10 places com a màxim per equip i per tema.\nEls organitzadors poden autoritzar o no que diversos equips treballin sobre el mateix tema.\nConfidencialitat i propietat intel·lectual\nTotes les informacions comunicades pels líders de projecte als organitzadors de les 24H d’innovació® queden confidencials fins a l’obertura de les les 24H d’innovació®.\nTots els participants de les 24H d’innovació® es comprometen a respectar la confidencialitat de les informacions a que podran tenir accés durant les 24H d’innovació®.\nEls líders de projecte tenen la completa propietat intel·lectual de les idees i dels projectes presentats a la pàgina de les 24H d’innovació®. Les 24H d’innovació® es regirà per la llei de la propietat intel·lectual espanyola.\nEls membres del jurat de les 24H d’innovació® es comprometen a respectar la confidencialitat de les informacions a les que tindran accés durant les 24H d’innovació®.\nEls participants es comprometen a enviar la màxima quantitat de resultats i de documents produïts durant les 24H d’innovació® als líders de projecte que són a l’origen del seu projecte. Els participants i els líders de projecte estan convidats a posar-se d’acord sobre les informacions i els resultats que puguin ser desvetllats durant la presentació de 3 minuts davant del jurat.\nNo obstant això, si les parts interessades no poden arribar a un acord, les defenses dels projectes pels equips de desenvolupament es podran dur a terme a porta tancada de manera excepcional sempre que ambdues parts facin una sol·licitud explícita als organitzadors. Els organitzadors es reserven el dret a denegar la demanda sense justificar la seva decisió.\nEls organitzadors de les 24H d’innovació® es comprometen a no sol·licitar royalties sobre els resultats obtinguts durant les 24H d’innovació®.\nD’aquesta manera, els líders de projectes i els participants tindran plena llibertat d’explotació i industrialització dels resultats després de les 24H d’innovació®.\nDesignació dels guanyadors de les 24H d’innovació®\nDesprés de les 24H de desenvolupament, els equips presentaran en 3 minuts els seus treballs davant el jurat compost per experts de la innovació. Després de les presentacions, el jurat seleccionarà els millors projectes i desenvolupaments efectuats durant les 24H d’innovació®. Als membres d’aquests equips de desenvolupament se’ls reconeixerà el treball realitzat a la clausura de l’esdeveniment.\nEls projectes i desenvolupaments seran jutjats pels membres del jurat basant-se en els següents criteris:\nOriginalitat, creativitat i innovació de solucions i conceptes imaginats\nRespecte del medi ambient, desenvolupament sostenible de les solucions i conceptes imaginats\nViabilitat tècnica i econòmica de les solucions i conceptes imaginats\nRellevància per a les necessitats dels usuaris de les solucions i conceptes imaginats\nEls guanyadors i líders de projectes autoritzen als organitzadors i socis de les 24H d’innovació® a publicar el seu nom i cognom, les dades de contacte completes de la seva empresa i organització matriu (si correspon) en el context de les accions de comunicació, sense poder reclamar cap dret, i això dins dels límits de confidencialitat del projecte.\nCalendari de les 24H d’innovació®\n75 dies abans de l’esdeveniment: Llançament oficial de les convocatòries de projecte, participacions i patrocinadors de 24H\n10 dies abans de l’esdeveniment: Data límit de presentació d’idees i projectes\n10 dies abans de l’esdeveniment: Data límit d’inscripcions. Els organitzadors poden tancar les inscripcions si s’arriba al nombre màxim de participants abans de la data límit\nComençament de les 24H d’innovació®\n24 hores després del començament: Fi dels desenvolupaments\n24 hores després del començament: Defenses dels projectes davant del jurat (3min màx …)\n1h després de l’última defensa: Deliberació i anunci dels guanyadors\nAquest calendari pot ser adaptat per l’organitzador en funció de la mesura de l’esdeveniment.\nResponsabilitats i renúncies\nTota persona participant de les 24H d’innovació® accepta el present reglament i, es compromet a respectar les clàusules de confidencialitat i de propietat intel·lectual (article 6).\nEl Dept. Educació i la fundació Dualiza Bankia per la Formació Dual com a organitzadors de les 24h d’innovació® Barcelona així com els representants legals de ESTIA no poden en cap cas fer-se responsables de qualsevol comportament que falti en aquestes obligacions.\nEl Dept. Educació i la fundació Dualiza Bankia per la Formació Dual com a organitzadors de les 24h d’innovació® Barcelona així com els representants legals de ESTIA es reserven el dret d’anul·lar la candidatura i participació de tota persona que no respecti aquest reglament, els materials, el local, tercers …\nEl candidat es compromet a no presentar cap recurs sobre les condicions organitzatives de les 24H d’innovació, els resultats i les decisions del jurat.\nReglament actualitzat l’1 de setembre de 2019


Habitatge i ciutat: Joan Pascual\nEn un blog sobre habitatge, és obvi que cal parlar de Joan Pascual. Probablement l'arquitecte que més bé ha treballat sobre aquest tema a Catalunya i, un cop jubilat Lluís Nadal (arquitecte del que ja hem parlat en aquest blog), el referent per a tot arquitecte que vulgui acostar-se al tema de l'habitatge.\nEls projectes de Joan Pascual parteixen d'un treball en planta molt acurat que respecta, de manera molt realista, les demandes de l'usuari però a les quals sempre incorpora alguna petita variació (sigui a la seva tipologia o al sistema d'agrupació) que la fa excepcional. Us recomano que estudieu a fons les plantes de projectes com el de Ripollet (el de la imatge) així com el de 160 habitatges al Passeig Valldaura. Aquest especialment planteja un exercici de transformació del que en el planejament no era més que un bloc lineal sense interés fins a transformarlo en un edifici singular capaç de presidir un espai públic important.\nÉs un luxe poder tenir-lo al nostre curs a l'ETSAB. JB\nPublicat per Estudiant a les 11:00\nEtiquetes: Joan Pascual


TRESQUES PER TRAMUNTANA: agosto 2014\nUna escapada pel Tirol austríac, una setmana de relaxant viatge familiar per les verdes valls i pronunciats becs dels Alps centrals. No vam tenir ni un dia de bon temps, plovia diàriament i el cel estava encapotat fins a baixa altura, no exempt del seu encant ens va privar de l'espectacle de les vistes que ofereixen els seus cims de mes tres mil metres, per si això no fos suficient les temperatures van fer que la roba d'estiu quedés en la maleta, les temperatures no van pujar en cap dia dels 15º a les profundes valls i aconseguint mínimes de 4º en els cims, el dia 21 va clarejar amb els cims nevats a partir dels mil metres.\nAixí i tot gaudim de les vistes a curta distància, rius, llacs, cascades, curts i humits passejos ens van fer oblidar l'adversa climatologia.\nDeixo unes imatges per els amants de la naturalesa.\nParc Nacional de Hohe Tauern, les cataractes de Krimmler Wasserfälle, les cascades més altes d'Europa 380 metres de caiguda a la vall en tres trams.\nés tal la força que aconsegueix l'aigua en la seva caiguda que es polvoritza en arribar al fons, a la base la sensació és d'una intensa pluja.\nParc Nacional de Hohe Tauern,en aquest es troba el cim més elevat dels alps austríac el Grossglockner 3798m i un de les majors glaceres dels Alps, el Pasterze, la glacera ha retrocedit mes de dos quilòmetres des de 1956, en el punt on la llengua té avui el seu final el gel estava 32 metres per sobre del seu nivell actual.\nels núvols ens impedien veure els cims la temperatura 3º el 19 agost\nantiga glacera avui una verda vall a 2200m d'altura\nLa Glacera Pastenze\nuna altra antiga glacera avui un bonic llac alpí\nFallbach Klettersteig en Tirol Kärnten\nun bonic camí ben empinat ens porta a la base de la cascada en 15´\nRuta per camins habilitats per l´interior dels ràpits. cal ana-ri a primera hora, en cas contrari sembla es Born\nCim Kaminspitzen 2350m\nGloria en Hafelekarspitze 2334m al nord d´Innsbruck\nGlockturm, frontera amb Italia en Otzfaler Alpen 2998m\nCanal de ascens al Grubreisenturme 2266m\nCim Grubreisenturme 2266m\nPublicado por arni en 3:10 7 comentarios: Enlaces a esta entrada\nEtiquetas: Tirol austríaco, VIAJES


marialitats: de novembre 2010\nA l'octubre va nèixer la Tea i diumenge passat li vem donar la benvinguda... què millor que fer un sobre ben bonic ple de bons desitjos, alegria i algún regalet!...\nel sobre per davant..\nel sobre per darrera amb els noms de tots...\ni amb la pastanya estirada a on hi vem posar el val regal...\nles fotos no són de gaire calitat...ja que les vaig fer al restaurant i no hi havia llum!\nEtiquetes: Postals, regals, targetes\nCartró ondulat pel desembre!\nI per fi...ja que algú m'ho havia reclamat...eus ací un album fet per mí, (sense curs pel mig). Espero que us agradi...\nEtiquetes: Mini àlbums, nadal\nMini album amb capseta de Mariona Cardona - "GRÀCIES"\nEl 13 de març del 2010, vaig participar en un curs a Srcap Paper Tisora a Vilafranca del Pendès. Vem fer aquest mini-album amb la capseta i tot!\nLa Mariona Cardona un encant...i la Sara que va organitzar el taller, també!!\nLa veritat que l'he anat versionant...i l'he regalat a gent important en la meva vida!!\nla capseta tancada...\nla capseta oberta...oooooh!\ni aquí...el mini albúm desplegable...\nEtiquetes: Mini àlbums\nAltres treballs amb la Dina\nI aquí un altre album que ens va ensenyar a fer la Dina!\nAquest encara no el tinc ple de fotos, no he trobat les apropiades, i és tant disseny 100% maria, que hem sap greu modificar-lo... m'agrada com va quedar el resultat de les diferents tècniques que ens va ensenyar.\nAra fa aproximadament un any i cinc mesos, vaig descobrir el fantàstic món de l'scrap i com no en vaig quedar enganxadíssima...\nLa culpable de tot va ser la Cecília (www.desedamas.com), que ens va proposar un treball manual per regalar a les mestres de les nostres fills/es que ja marxaven de la guarderia...i amb ella vaig participar del meu primer curs d'scrap, al taller de la Lisa E. Mitchell (lisaemitchell.typepad.com) a Gavà a l'octubre de 2009.\nConsistia en fer 3 minis sota les "ordes" de la Dina Wakley ( dinastamps.typepad.com ) i un taller d'art journaling...en definitiva tot va ser fascinant!\nI vet aquí un dels meus treballs...


transport públic: “J’AI AVALÉ UNE FAMEUSE GORGÉE DE POISON...”. MIQUEL ARNAU\ndimecres, de maig 25, 2022\n“J’AI AVALÉ UNE FAMEUSE GORGÉE DE POISON...”. MIQUEL ARNAU\nNo puc ni vull negar, un cert encisament per el treball de Miquel Arnau, artista que mostra el seu “poderio” aquests dies a La Destil·leria. Potser per que l’he vist néixer quasi físicament, i sense el quasi en l’apartat artístic i per que en el seguici de la seva entrebancada carrera he patit per que moltes han estat les vegades en que l’Ofici/ Professió artística triada ( la restauració) impedia el correcte i equilibrat desenvolupament de la seva carrera artística(creació). Sortosament arribada la maduresa plena, Miquel Arnau sembla haver triat definitivament l’art com aposta personal vital i haver deixat la professió més com element puntual de subsistència.\nArnau és l’artista maresmenc amb més domini de la tècnica i els materials . un domini assolit en els seus enfrontaments “cara a cara” amb els grans artistes de la història dels darrers segles, i amb qui s’ha hagut de mimetitzar per arreglar els desgavells del pas del temps i uns lamentables estat de conservació. Aquest element tècnic i el seu quefer professional l’hi ha permès endinsar-se també en el llenguatge compositiu i estructural de grans obres fet que ara, després de passar per el seu personal tamís, dona com a fruit les obres que podem veure.\nArnau viu en un moment i en un lloc equivocat. La seva aparença en les inauguracions, semblant a un dandi anglès demodeée i el seu amplíssim bagatge cultural i de la natura el converteix en un noucentista desplaçat. Fàcil és imaginar-lo acompanyant a Eugeni d’Ors, Carreras Candi i el farmacèutic mataroní Pascual i la seva colla, fundadors de l’Agrupació Científic Excursionista de Mataró, anant per rieres, corriols, boscos i bosquets del Maresme amb la seva llibreta d’apunts, dibuixant el sentiment més íntim de la terra, copsant tot els seus detalls i captant l’essència dels seus colors, no els visuals, i sí els veritables, els de l’ànima, aquells que sols sap veure aquell que estima profundament el territori.\nMiquel Arnau viu i treballa des de la seva privilegiada talaia de Can Polseguera, amb els límits del Turó de Cerdanyola i Burriac per un costat i la Riera i Sant Jaume de Traià per l’altre. Es aquest “Territori Arnau” el que gesta tota la seva obra mitjançant la plasmació expressionista del seus imputts creatiusmés interiors i interioritzats.\nDe tant retratar la natura, al llarg de la seva carrera, Arnau ha aprés a valorar la singularitat de cada instant i de la pròpia vida i fer-ne un matxembrat sòlid que serveix alhora de fonament i estructura en el seu treball.\nAixí, en aquest camí poc transitat, Arnau es despenja amb uns boscos intensament viscuts i acolorits , amb unes pinzellades assilvestradament vibrants, amb un cert deix esbarzerat com si fossin deixades anar per casualitat, quan totes elles estableixen la dinàmica exigida en un equilibri exacte de la peça que no s’engruna en el conflicte cromàtic ,ans justament el contrari . Un color que ens fa arribar a dubtar si la realitat és aquella, o no a la que nosaltres coneixem visualment.\nI al seu costant apareixen majestuosos els seus Burriac, al que podríem afegir els dos que actualment estan exposats a Ca l’Antiga a Teià. Obres de màgica potència en les que curiosament l’esfilagarsament dels traços gestuals que els composen, donen força monolítica al conjunt i l’impregnen d’història. Aquí de nou el color pren protagonisme, però en aquest cas per generar un ambient màgic, que en el global dona majestuositat i poder al conjunt.\nEn la visita un no pot deixar-se escapar del swing vibrant establert en el conjunt de dibuixos i petits apunts que presenta. Obres en aparença de menors però que assoleixen un nivell de qualitat i significació que les fa imprescindibles per entendre el seu fer.\nAcaba la mostra amb l’obertura d’un nou camí, aquell que podríem considerar com “boscos del segle XXI”, un camí novedós però incipient al que caldrà seguir en aquest gir sobtat de guió, però que es preveu altament interesant.\nArnau té molt clar el concepte modern de pertinència a un indret i a un territori. Un nivell de pertinència que l’obliga a seguir essent fidel a un modus d’entendre i practicar l’art. I per que no, de viure la vida.\nConstable allà pel 1828 deia: “Sens dubte , l’amor a la natura és un sentiment profundament arrelat a l’home. Dedicar-se a estimar-la és, com a mínim, un camí cap a la felicitat.” Pot ser per això Arnau sembla en l’aparença feliç, i s’expressa feliç en la seva pintura, felicitat que ens traspassa a nosaltres quan ens acostem a gaudir-la i quan sabem introduir-nos en la mateixa.\nMiquel Arnau un més que interessant artista que hom hauria de tenir en compte, que esclata a Mataró amb una excel·lent exposició.\nJ’ai avalé une fameuse gorgée de poison ...\nDel 21 de maig al 29 de juny de 2022\nEtiquetes de comentaris: La destil·leria, Miquel Arnau\nESCULTURA PÚBLICA I COVID-19\n“J’AI AVALÉ UNE FAMEUSE GORGÉE DE POISON...”. MIQU...


Cuino ergo sum: Triffle de brandada de bacallà amb melmelada de piquillos i mousseline verda\nTriffle de brandada de bacallà amb melmelada de piquillos i mousseline verda\nQui més qui menys associem el triffle a una elaboració cuilinària presentada en gotet, amb tres capes, de tres colors diferents. Fins aquí, bé. Però en el cas de la recepta que ara presentem, es tracta d'un triffle salat, cosa que a mi ja d'entrada em va cridar l'atenció quan vaig saber que el faríem a classe de cuina de Terra d'Escudella.\nI bé, el resultat final, es va correspondre amb les bones sensacions que sobre el paper tenia. A més, es tracta d'una recepta ràpida i fàcil de resoldre. Anem-hi.\n- 250g bacallà dessalat al punt de sal\n- 2 all\n- Raig crema de llet (opc.)\n- Sal (si cal)\nPer a la melmelada de piquillos\n- 200g pebrots del piquillo (i el seu suc)\n- 30g sucre moré\n- Raig vinagre de poma\nPer a la mousseline verda\n- 20 ametlles o avellanes torrades\nPer a la brandada, confitem el bacallà, des de fred, en una cassola cobert d'oli amb els alls, el llorer, l'all, el pebre en gra i la caiena. Aquesta cassola, per evitar que entri en contacte directe amb el foc, la posarem sobre una paella. En 6 minuts el tindrem confitat (eren trossos petits).\nRetirem el bacallà i reservem l'oli i els alls. Posem el bacallà en un got de túrmix amb 1 dels alls confitats i una mica de l'oli de confitar. Turmitzem a petits tocs de batedora, amb moviment cap a dalt. No volem una pasta de bacallà sinó una brandada de textura filada. Rectifiquem de sal i pebre. Hi podem afegir una gota de nata de cuinar, per color i textura. Reservem en nevera.\nPer a la melmelada de piquillos, els posem a tires en una paella, on afegim el sucre fins caramel·litzar, així com una mica de vinagre per equilibrar el gust. Condimentem, turmitzem, i tornem a la paella per acabar d'integrar tot plegat i deixar-ho a punt. Reservem.\nFinalment, per a la mousseline, comencem fent un oli verd amb l'altre all que havíem confitat, un bon grapat de fruita seca i molta proporció de julivert i alfàbrega per a la quantitat d'oli. Volem concentració. Passem per túrmix.\nAmb aquest oli, farem una lactonesa verda. Amb una proporció d'una part de llet (al fons del got) per 2'5 d'oli verd que hi anem posant a fil, turmitzem per emulsionar. Corregim de sal i pebre. Reservem.\nFinalment, amb la salsa de la conserva dels piquillos, l'emulsionem amb les barilles introduint-hi aire i aprofitant la seva gran aportració de pectina natural que conté.\nEmplatat: en plats amb un aro al mig, posem una primera capa de brandada de bacallà. Per sobre, una segona capa de mousseline verda o de melmelada de piquillos (jo prefereixo aquesta darrera opció). Finalent, una capa final, fins al límit de l'aro, de la capa que ens resti. Gratinem al forn tot just 4 minuts o fins que veiem que comença a glacejar o agafar color.\nTriem del forn, reguem, a la base del plat, amb la salseta emulsionada de piquillos.\nEns quedarà un plat d'allò més vistós, elegant i seductor. Sobretot, boníssim. Les tres capes s'integren perfectament en boca l'una amb l'altra, en una textura absolutament cremosa.\nPotser, de cara a quan ho torni a fer, estaria bé buscar-li algun altre element de textura diferent, cruixent, que acabi d'arrodonir el plat.\nTambé caldrà buscar-li un vi adequat al plat.\ndewisari 26 d’agost de 2018, a les 5:22\ndewisari 1 de setembre de 2018, a les 5:36\ndewisari 9 de setembre de 2018, a les 19:37\ndewisari 16 de setembre de 2018, a les 18:51\ndewisari 25 de setembre de 2018, a les 3:58\ndewisari 27 d’octubre de 2018, a les 5:13\ndewisari 3 de novembre de 2018, a les 4:55\ndewisari 12 de novembre de 2018, a les 18:53\ndewisari 24 de novembre de 2018, a les 3:20\ndewisari 1 de desembre de 2018, a les 6:56\ndewisari 9 de desembre de 2018, a les 20:10\ndewisari 15 de desembre de 2018, a les 16:11\ndewisari 29 de desembre de 2018, a les 3:59\ndewisari 6 de gener de 2019, a les 2:29\ndewisari 12 de gener de 2019, a les 5:11\ndewisari 26 de gener de 2019, a les 16:41\ndewisari 2 de febrer de 2019, a les 18:54\nAyam ayam jago Terbaik di Indonesia s128 sabung ayam\ndewisari 10 de febrer de 2019, a les 6:39\nAyam ayam jago Terbaik di Indonesia taji ayam sabung\ndewisari 16 de febrer de 2019, a les 5:27\nAyam ayam jago Terbaik di Indonesia www.sabungayam.net\ndewisari 24 de febrer de 2019, a les 18:41\nAyam ayam jago Terbaik di Indonesia adu ayam pisau


Les famílies destinen el 43,3% de la seva renda disponible a finançar la vivenda - CCMA\nLes famílies destinen el 43,3% de la seva renda disponible a finançar la vivenda\nLes famílies ja destinen el 43,3% de la seva renda disponible a finançar la vivenda, en el primer trimestre de l'any. Es tracta del percentatge més alt de tota la sèrie històrica, tot i que només són quatre punts més que al tancament del 2006. Però si ho comparem amb el final del 2005, la diferència és substancial ja que en aquell moment les famílies hi destinaven el 36,6%, i a finals del 2004, el 35%. Aquest trimestre però, la pujada ha estat més moderada en comparació amb trimestres anteriors.\n13/05/2007 - 21.36 Actualitzat 13/05/2007 - 22.58\nEl percentatge de renda que les famílies destinen a finançar l'habitatge continua augmentant tot i que ho fa de manera més moderada. Segons les dades del primer trimestre del 2007, les famílies destinen el 43,3% dels seus ingressos a finançar la vivenda.\nAquesta moderació també s'observa en l'import mitjà de les hipoteques. Fins al febrer aquest import es trobava en 150.146 euros, un 11,5% més respecte al mateix mes del 2006. De la mateixa manera, el preu de la vivenda se situa en una mitjana de 2.024,2 euros per metre quadrat en el primer trimestre del 2007, i això representa un augment del 7,2%, 1,9 punts menys que al tancament del 2006.


Stanley Gordon Hilton: la lliçó del brigadista - Francesc de Dalmases\nVoices from a Mountain és una perla rara. Es tracta d’un documental de David Leach de l’any 2001 que podeu veure a Youtube.\nHi apareix el que fins divendres era l’únic supervivent de les Brigades Internacionals, Stanley Gordon Hilton, amb altres noms que van saber mantenir viva la memòria col·lectiva dels brigadistes: John Dunlop, Sol Frankel, Jack Jones, George Wheeler i Alun Williams.\nAquests dies potser escoltarem algun panegíric benintencionat sobre Hilton, però paga la pena anar més enllà i rescatar la bona feina de l’historiador i escriptor, Richard Baxell. És interessant perquè els apunts de les entrevistes de Baxell a Hilton traspuen la desesperació i la decepció creixent del lluitador durant la guerra.\nAmb només dinou anys, Stan Hilton abandonava un vaixell de l’armada britànica, l’S.S. Pilson, i s’incorporava a l’exèrcit republicà a Alacant. Un primer contacte humit i fred, llegim, i una fredor i una humitat que no el van abandonar durant tota la guerra. Baxell explica que Hamilton no té cap record càlid ni amable de la península, al contrari: “Sempre fred. Sempre amb la sang gelada.”\nDe fet, Hamilton va viure la pitjor part de la guerra. Després d’una breu formació amb el Batalló Britànic, durant la primavera del 38 va viure el seguit de retirades republicanes a causa de l’ofensiva de Franco. Hamilton recorda un exèrcit republicà afeblit i dividit que viurà la Batalla de l’Ebre com el darrer capítol abans de la desfeta final.\nA l’Ebre, la manca de coordinació entre les diferents faccions del bàndol republicà desanimen definitivament Hamilton. I fuig. La mateixa primavera del 38 arriba a Barcelona i s’embarca novament a un vaixell de la marina britànica, l’S.S. Lugano, per tornar a casa. Hi estarà poc temps perquè servirà a la Royal Navy tota la Segona Guerra Mundial.\n“Tip d’Europa, quan va acabar la guerra vaig emigrar a Austràlia.” I no s’hi va moure més. Divendres 21 d’octubre moria a casa seva, a Yarrawonga, a la frontera entre les províncies de Victòria i Nova Gal·les del Sud.\nÉs paradoxal que Hamilton, d’esperit anarquista, reivindiqués per al bàndol republicà un comandament únic i una coordinació efectiva si volia guanyar la guerra. Hamilton explica a Baxell que hauria estat pràcticament impossible vèncer l’exèrcit colpista de Franco que comptava amb el suport d’alemanys i italians. Però recorda que, de qualsevol manera, aquell exèrcit dividit difícilment hauria pogut guanyar cap guerra.\nHaver estat el darrer brigadista internacional a morir és una anècdota. Potser seria més interessant homenatjar aquest somniador recordant la visió crítica d’un lluitador per la república; recordant que l’única garantia per culminar amb èxit les revolucions democràtiques és la unitat per sobre de la recerca miop d’allò que ens diferencia.


Mariano - Bocairent: X festa de l'esport - Bocairent 2013\nLa festa de l’esport celebrava anit la seua desena edició, premiant a Juanma Puerto per la trajectòria esportiva, de una vida dedicada a la muntanya.\nDels tres nominats per totes les entitats esportives, Damián Marset, Lao Vidal i Ramón Belda, va ser finalment Lao Vidal qui es va proclamat com a millor esportista local 2013, per la dedicació i èxits al mon del ciclisme, enhorabona Lao.\nDir que els altres dos nominats, Damián Marset pel seu curriculum espeleològic o Ramón Belda per la seua dedicació a l’atletisme, concretament a les carreres de llarga distancia, eren també mereixedors del guardó, així es que l’enhorabona als tres.\nL’amic Paco Belda fou l’encarregat de fer la magistral presentació de l’acte, la qual portava ben preparada; es notava que Paco es un gran entés i amant de tot tipus d’esport, la qual cosa va fer que a més de presentar, fora uns dels guardonats.\nEnhorabona a tots els guardonats per cadascuna de les entitats esportives,Isidro Bordería, Rafa Asensio, María José Vicedo, Centre Excursionista, Eugenio Risueño, Ricardo Reig, Pablo García, Mauro Reig, Pere Crespo, Jorge Mazcuñán i Paco Belda.\nX Festa de l'esport de Bocairent - 2013\nPublicado por Mariano-Bocairent en 9/29/2013


Valtònyc presentarà un recurs per impedir la imminent entrada a presó - Diari Jornada\nEl seu advocat, Juan Manuel Olarieta, presentarà un escrit aquest divendres per sol·licitar l’ampliació del termini per al pronunciament del Constitucional\nValtònyc presentarà un recurs per impedir la imminent entrada a presó\n| 10 de maig, 2018 - 20:55\nJosep Miquel Arenas (Valtònyc), presentarà aquest divendres un recurs per sol·licitar a l’Audiència Nacional (AN) que ampliï el termini per a què el raper pugui acreditar la seva demanda de vulneració de drets fonamentals davant el Tribunal Constitucional (TC), segons fonts del Grup de Suport a Valtònyc. L’ampliació sol·licitada serà d’un mes més. En cas que l’AN no accepti a tràmit el recurs, el termini finalitzaria el dilluns 14 de maig, data a partir de la qual l’AN podrà comunicar a Valtònyc el termini per entrar a presó.\nSigui com sigui, l’artista ja va assegurar que no es plantejava entregar-se, ni tampoc exiliar-se, com han fet diversos dirigents independentistes. “No aniré a la presó pel meu propi peu. Que venguin a cercar-me, que em treguin de casa meva i facin el ridícul per unes cançons”, ha assegurat Valtònyc en nombroses ocasions.


Desperteu! – Tribus de la Segarra\nLa vaga de fam iniciada per alguns presos polítics hauria de ser un cop de maça a la nostra consciència social. Ens hem anat acostumant a la repressió i l’hem anat assumint gairebé com un fet inevitable mentre restem a l’espera de temps millors. La vaga de fam ens ha de fer veure que estem embaltits. En canvi, no hi ha acció més contundent que posar en risc la pròpia salut i fins i tot la vida per defensar uns drets.\nPer això, la valentia dels presos en vaga de fam ens sacseja les consciències. És totalment necessari plantejar-se la necessitat de la unitat d’acció i reprendre la iniciativa després de les patacades de presó i exili en un procediment totalment injust. Potser ja és hora que passem dels llaços grocs i les cançons de solidaritat a accions més contundents. Són moltes les iniciatives que es poden plantejar: vagues de fam parcials en solidaritat, xerrades, concentracions, marxes… accions pacífiques, però cada cop de més ressò. La vaga general del 3 d’octubre de l’any passat va posar en alerta el sistema. Tot el país es va aturar i el poble, indignat, va ser conscient de la seva força. Una força que seguim tenint, encara que potser una mica adormida. Cal una revolta popular tranquil·la però decidida, a l’estil de Gandhi en la seva marxa de la sal de 1930. Us imagineu una marxa semblant adreçada al Tribunal Constitucional i al mateix cor del Madrid polític?